laion/Wikipedia-Exotic huggingface dataset:
עמית לדרך

עמית לדרך היא עמותה הפועלת לצמצום הקיטוב בחברה הישראלית על ידי מתן שוויון הזדמנויות לבוגרי צבא המגיעים מרקע מוחלש. העמותה מסייעת למשתתפים בה להשתלב באופן מיטבי באזרחות דרך צירים של תעסוקה, השכלה ומיומנויות חיים רכות תוך כדי העצמה והגברת תחושת מסוגלות עצמית. העמותה קמה כיוזמה חברתית בשנת 2013 על ידי נטלי הורוביץ וענבל אלישע שהיו מפקדות בחוות השומר ששימש כבסיס טירונות שקלט אליו חיילים מרקע של סיכון וקשיי הסתגלות היה הפגישה הראשונה של אותם חיילים עם הצבא. האמונה הייתה שבזכות השלמת שירות צבאי מלא, ההשתלבות בחברה הישראלית תהיה טבעית וקלה. אולם המציאות הייתה אחרת עבור כל אותם חיילים וחיילות. מתוך אותה הבנה החליטו השתיים לעשות מעשה ולאסוף אנשים שיסייעו לאותם חיילים וחיילות. הרעיון הראשוני כלל תוכנית ליווי אישית, תפירת חליפה מדויקת למידות החייל המשוחרר, הצבעת מטרות ויעדים ובסיום – השתלבות מיטבית בחברה. עמותת עמית לדרך פעילה כבר 11 שנים והיא מובלת על ידי ועד מנהל הכולל את מפקדי צה"ל לשעבר וביניהם: עמרם מצנע חגי טופולנסקי נטלי ספירו הורוביץ דני חלוץ אירית בן ארי רוני דיוה אורלי צדוק און לוי יהודית גריסרו גיורא גיל עד חיים רומנו עמית מרום, אלי הילמן אלי שרמייסטר אורן נחמיה לכל חייל משוחרר מוצמד מלווה אישי, מנטור (מתנדב), המסייע לו לבנות תוכנית אישית אשר כוללת: הצבת מטרות, קביעת דרכי פעולה להשגתן, פיתוח מיומנויות פרקטיות וכן סיוע במיצוי זכויות. המנטור מהווה עבור הצעיר דמות משמעותית אשר יוצר עימו קשר מעצים ומסייע ועוזר לו להתוות את הדרך בתחומי תעסוקה, השכלה, דיור ועוד. בנוסף, משתתפים הצעירים בסדנאות ומפגשי תוכן מקצועיים אשר תומכים בתוכנית האישית שלהם ומעניקים להם כלים וידע שיסייעו להם באזרחות כגון: ניהול פיננסי, קבלת החלטות, תעסוקה ועוד. כל צעיר המשתלב בתוכנית מתנסה במעורבות חברתית במהלך שנת פעילותו ומצופה ממנו להמשיך ולתרום למען הזולת במקום בו הוא מזהה צורך. את מודל העבודה תומכת מעטפת ארגונית רחבה אשר מסייעת לצעיר להגיע למטרותיו באמצעות: סיוע בלימודים, שותפויות עם מוסדות להשכלה גבוהה והכשרות מקצועיות, קשרי מעסיקים, סיוע בטיפול רגשי, מערך מלגות ועוד. מדיה וקבצים בנושא עמית לדרך בוויקישיתוף אתר האינטרנט הרשמי של עמית לדרך
איתן נחמיאס-גלס

איתן נחמיאס-גלס (נולד ב-6 באפריל 1968) הוא משורר, סופר, עיתונאי ופזמונאי ישראלי. איתן גלס נולד בתל אביב בה גדל, בן לאב יליד גרמניה ואם ממשפחה ספרדית, שעלתה מיוגוסלביה. כשהיה בן שמונה עשרה, פורסמו שיריו הראשונים בעיתון 77. בהמשך עבד כעיתונאי ופרסם טורי דעות, כתבות וביקורות בעיתונים ובכתבי עת: סימן קריאה, מוסף הספרות של הארץ, העיר, עיתון תל אביב, חדשות וגלובס. בשנת 1995, פרסם את ספר שיריו "אני סימון נחמיאס" שזכה להצלחה. גלס הנחה את תוכנית הרדיו ציפורי לילה בגלי צה"ל ותוכנית לילה ברדיו האזורי של ירושלים. גלס חיבר את תפוחים ותמרים שהלחין וביצע רמי קלינשטיין לאלבום באותו השם. בשנת 1995 זכה השיר בתואר "שיר השנה" במצעד הפזמונים. הוא כיכב במספר תפקידי משנה ב"איתמר ואני" (2006), בסרט תחיה ותהיה (2005), "הפרויקט של פיטר שמייכל" (2005), מילואים (2005), והאמת העירומה (2008). גלס נשוי בשנית,לסיגל עזריהו ואב לשני בנים ובת. מתגורר ביהוד מונוסון. תפוחים ותמרים - רמי קלינשטיין "אין לי חוץ ממך כלום" - רמי קליינשטיין גשר - רמי קליינשטיין שיר הנושא לסרט שירת הסירנה - ריטה "בערב יום העצמאות" - ריטה "זה הכול או כלום" ו"אבק של החיים" - דייוויד ברוזה "אור אדום כמו דם" ו"נאהב עד שנמות" אריק סיני "קח" - מיקה קרני "אושר קטן" - שלמה יידוב. "אני סימון נחמיאס", בהוצאת ספריית השירה, סימן קריאה/הוצאת הקיבוץ המאוחד (1995) "אופרות בחמסין" (קובץ סיפורים), הוצאת אחוזת בית (2004) תרגום לעברית של הספר "חלב ודבש" שחיברה רופי קאור, הוצאת כנרת זמורה-ביתן דביר (2018). מאמרי איתן נחמיאס-גלס, באתר "הארץ" ראיון, סרטון באתר יוטיוב בתוכנית חוצה ישראל עמיחי שלו, מה שסימון אמר, באתר ynet, 18 בנובמבר 2008 איתן נחמיאס-גלס, במיזם "אישים" לתיעוד היצירה הישראלית איתן נחמיאס-גלס, באתר שירונט איתן נחמיאס-גלס, באתר MusicBrainz (באנגלית) איתן נחמיאס-גלס, דף שער בספרייה הלאומית איתן נחמיאס-גלס, בלקסיקון הספרות העברית החדשה קורות חייו באתר הוצאת אחוזת בית רותה קופפר, ארבעה תיכוניסטים ברמה, באתר הארץ, 14 בפברואר 2006 אורי קליין, כל פעם בכיתי מחדש, באתר הארץ, 15 באוקטובר 2005 דוד שליט, ‏מאצ'ו ישראלי מאחורי הסורגים, באתר גלובס, 10 במרץ 2005 ירון פריד, "האמת העירומה": יודברו פגעי הדרמה אחת ולתמיד, באתר הארץ, 4 בפברואר 2009 מיכל פלטי, אלבום חדש לדויד ברוזה יצא בסוף השבוע, באתר הארץ, 3 ביוני 2002 עמרי הרצוג, נחמיאס-גלס-חמסין / הכיוון מזרח / אגור שיף מותח וקצבי / האמצעי להעדר מעצמי, באתר הארץ, 1 בפברואר 2005 יותם ראובני, "חלב ודבש" של רופי קאור: כל מי שהשירה יקרה ללבו ירחק מהספר הזה, באתר הארץ, 25 בדצמבר 2018
טקס פרסי לורנס אוליבייה 1991

טקס הענקת פרסי לורנס אוליבייה לשנת 1991 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. ההפקות הבאות היו מועמדות למספר פרסים: 7: "אל תוך היער" 6: "יום ראשון בפארק עם ג'ורג'" ו"הרוח בערבי הנחל" 5: "ספינת השעשועים" 4: "רוקדים בלואנסה" ו-Five Guys Named Moe 3: "ריצ'רד השלישי", The Rehearsal and White Chameleon 2: Accidental Death of an Anarchist, Duke Bluebeard's Castle, "פריקלס", Singer, The Illusion, The Trackers of Oxyrhynchus, "ברווז הפרא" and Winter Dreams ההפקות הבאות זכו במספר פרסים: 2: Five Guys Named Moe, "אל תוך היער", "פריקלס", "ריצ'רד השלישי", "ספינת השעשועים" ו"יום ראשון בפארק עם ג'ורג'" פרסי אוליבייה לשנת 1991
דלת הקסמים

דלת הקסמים היא סדרת טלוויזיה לילדים בת 12 פרקים שנוצרה בידי אברהם הפנר, ובהפקת שירות הסרטים הישראלי ומשרד החינוך והתרבות בשיתוף משרד התחבורה והמועצה הלאומית למניעת תאונות. הסדרה שודרה לראשונה בשנת 1974 בטלוויזיה הלימודית בימי ג' בשעה 17:30, ובשידורים חוזרים עד סוף שנות השמונים. את שיר הפתיחה כתב יורם טהרלב, הלחינה נורית הירש והזמרת חוה אלברשטיין ביצעה אותו. הסדרה זכתה להערכה בחו"ל ואף נרכשה על ידי מספר תחנות שידור באירופה. דלת הקסמים עסקה בזהירות בדרכים דרך סיפורם של האחים יואבי והגרי ברגמן, שלמדו כיצד להיזהר בכביש, בעזרתו של הקוסם יהויקים קוק, אותו גילם השחקן גדעון זינגר. לקוסם הייתה דלת קסמים מיוחדת שצפצפה (בקול שעון-הקוקייה) כשמישהו לא נזהר בכביש. או אז עבריין התנועה הופיע אצל קוק והוא הראה לו, על גבי מסך בצורת עין, מה היה קורה אילו לא היה נתפס וניצל. תפקידם של יואב והגר היה לדווח לו על עברייני התנועה. מדי פעם הם היו נמלטים מהרוקח דוקטור טוביה גוטמן (מרדכי בן-זאב), בעל בית מרקחת שהיה שולח את עוזרו העצלן הרצל (גידי גוב) לרדוף אחרי שני הילדים האומללים. הגרי הייתה צועקת ליואבי "יואבי, תברח!" והוא הצליח להימלט מהעוזר המגושם. כשגוטמן עצמו רדף אחרי יואבי, צעקה הגר: "יואבי, תיזהר! גוטמן מאחוריך!" משפט אשר הפך לסיסמת אזהרה פופולרית באותה תקופה. על אף שהתכנית בהגדרתה היא תוכנית חינוכית, דמותו של ד"ר גוטמן בתוכנית התבטאה בצורה לא-חינוכית בפרק "מי גונב לגוטמן את העיתון?" כאשר ד"ר גוטמן אומר על יואבי, ”עכשיו זה יהיה הסוף שלו. [...] אתה תראה איך שאני תופס את הילד הזה, חותך אותו, רוצח אותו, שוחט אותו, ונותן לו... סטירה” הסדרה מתרחשת בתל אביב של תחילת שנות ה-70. הבית של אדון גוטמן הוא ברחוב טשרניחובסקי 3, קומה 2. החנות של אדון קוק ברחוב המכבי הסמוך לטשרניחובסקי. העין המכושפת של יהויקים הילקוט המעופף של יואבי במבוך דלת הקסמים מה קורה לביצים שלא נזהרות מי גונב לגוטמן את העיתונים? יהויקים קוק טס לו לברזיל המחברת של עינת הארון של גוטמן התרופה המסוכנת לגוטמן יש כאב שיניים הרצל המאמן מסעו החדש של קוק דלת הקסמים - פרקים מלאים, באתר כאן 11 "דלת הקסמים", במסד הנתונים הקולנועיים IMDb (באנגלית) "דלת הקסמים", במיזם "אישים" לתיעוד היצירה הישראלית דלת הקסמים, באתר הטלוויזיה החינוכית הישראלית אלי אשד, לאן נעלם מר קוק ? - "דלת הקסמים", באתר סדרות הטלוויזיה הקלאסיות, 3 באפריל 2004 מילות השיר "דלת הקסמים", באתר שירונט עמודת פרסום למשדר בטיחות לילדים, עמוד 31, מעריב, 30 באפריל 1974 יעקוב העליון, "זהירות, תאונות!", עמודת "מסך ומסכה", מדור "ערב ערב", עמוד 22, מעריב, 15 ביוני 1975
Can't Stop

Can't Stop (בעברית: לא יכולה לעצור) הוא אלבום דמו של הזמרת אשנטי אשר יצא ב-25 בינואר 2006 על ידי חברות תקליטים שונות במהלך 2006 ו-2007. ב-2012 הוא שוחרר גם להורדה דיגיטלית אך בבריטניה בלבד. האלבום מכיל אוסף של דמואים שהקליטה הזמרת במהלך שנת 1997. האלבום כולל אוסף של שירים שהקליטה הזמרת במהלך השנים 97–1994 אף לעולם לא ראו אור לפניי כן. בספטמבר 2004 נמצאו ההקלטות והם נערכו מחדש על ידי ג'נרד פרקר וארני לייק. אשנטי אמרה כי היא הקליטה את השירים האלו בניסיון להתחיל את הקריירה שלה ולחתום על חוזה בחברת הקלטות. היא חתמה תחילה אצל פרקר אך פרקר מסיבות לא ידועות ביטל את החוזה עם הזמרת. ישנם שני שירים נוספים בהם הזמרת מבצעת קולות רקע ושיר בו היא לא שרה כלל. אשנטי לא רצתה שהשירים יראו אור ולכן הגישה תביעה כנגד פרקר וחברות התקליטים שהיו אחראיות על הפצת האלבום על מנת להפסיק את הפצת האלבום. הפרטים על הגשת תביעה פורסמו בתחילת פברואר בהם פורסם כי אשנטי תובעת את פרקר וחברות ההפצה אשר הפיצו את האלבום על כך שהפיצו את השירים בניגוד לרצונה על סך של מיליון דולר. פרקר הגיש תביעה נגדית נגד הזמרת על סך של 2.2 מיליון דולר כאשר לטענתו בחוזה עליו חתמה עימו ניתנה רשות לפרקר להפיק עבורה שירים ולהרוויח עליהם כסף. המושבעים החליטו לזכות את פרקר אך החליטו לזכות אותו בסכום של 630 אלף דולר בלבד בניגוד ל-2.2 מיליון אותם דרש. אך השופט במשפט דחה את כל סכום הפיצוי למעט 50 אלף דולר כי אין הוכחות חותכות ושכל דבריהם הם בגדר ספקולציות בלבד. בסופו של דבר בספטמבר אותה שנה יישבו מחוץ לבית המשפט אשנטי ופרקר את הסכסוך. מידע על האלבום Can't Stop באתר MusicBrainz האלבום Can't Stop באתר Discogs
אריתמומניה

אריתמומניה היא הפרעה נפשית אשר עשויה להיחשב כביטוי להפרעה טורדנית כפייתית (OCD). לאנשים הסובלים מהפרעה זו יש צורך עז לספור את מעשיהם או חפציהם בסביבתם. הסובלים מההפרעה עשויים, למשל, להרגיש דחף בלתי נשלט לספור את המדרגות תוך כדי שימוש בהן, או לספור את מספר האותיות במילים. תסמין אחר הוא צורך לבצע פעולה כלשהי מספר ספציפי של פעמים כדי למנוע אסון דמיוני. אובייקטים נספרים נפוצים אחרים עשויים להיות אריחים על הרצפה או התקרה, קווים בכביש המהיר, נשימות, הבהובי איתות, או נגיעות בעצם כלשהו - למשל ידית דלת או שולחן. אריתמומניה מתפתחת לעיתים למערכת מורכבת שבה הסובל ממנה ממספר אנשים, חפצים ואירועים. כמו כן, עשוי להתפתח מספור אירועים שהתרחשו בעבר וזכירתם על ידי כך. הספירה עשויה להיעשות בקול רם או בלבו של הסופר, אך גם בצורות אחרות - כתיבה, הודעות דוא"ל וכו'. פולקלור אירופי הנוגע לערפדים מתאר אותם לעיתים קרובות כלוקים באריתמומניה, ובעלי דחף לספור זרעים או גרגירי דוחן. הצבת כמויות גדולות של פריטים זעירים (גרגירי חול, זרעים וכו ') נחשבה לדרך לעכב ערפדים, מתוך הנחה שייעצרו לספור אותם. אמונות דומות קיימות בסין, הודו ודרום אמריקה. מר סופר הסופר הוא דמות בובה מתוכנית הילדים רחוב סומסום, שתכונתו העיקרית היא חיבתו לפעולת הספירה. Count in Fives, שירם של להקת הרוק האנגלית The Horrors עוסק באדם המכור לספירה בחמישיות, עם סלידה ממספרים אחרים. בפרק "דם רע" של סדרת הטלוויזיה תיקים באפלה מציין גיבור הסדרה, הבלש פוקס מולדר, שערפדים המוצאים זרעים מפוזרים אינם יכולים להתאפק מלהרים ולספור אותם. מאוחר יותר הוא שופך שקית זרעים כדי לסייע בבריחתו, והרודף נעצר באי רצון לספור אותם. Yaryura-Tobias, José A.; Neziroglu, Fugen A. (1997). Obsessive-compulsive disorder spectrum: pathogenesis, diagnosis, and treatment. American Psychiatric Publishing. pp. 12. ISBN 0-88048-707-0. Arithmomania, a common form, causes patients to engage in addition, division, subtraction and multiplication endlessly. Schiffer, Randolph B.; Rao, Stephen M.; Fogel, Barry S. (2003). Neuropsychiatry: A Comprehensive Textbook, Second Edition. Lippincott Williams & Wilkins. pp. 948. ISBN 0-7817-2655-7. Charcot, however, was the first to identify the involuntary "impulsive" ideas, such as doubting mania, double checking, touching, making sure to count correctly and arithmomania (an obsession with counting and numbers), as part of GTS and to link them to the impulsive movements. Yaryura-Tobias, José A.; Neziroglu, Fugen A. (1997). Obsessive-compulsive disorder spectrum: pathogenesis, diagnosis, and treatment. American Psychiatric Publishing. pp. 12. ISBN 0-88048-707-0. An ideational compulsion is an urge to perform an act in one's mind (e.g. arithmomania, onomatomania). Abbott, George Frederick (1903). Macedonian Folklore. University Press. pp. 219. ISBN 0521233429. Jaramillo Londoño, Agustín (1986) [1967]. Testamento del paisa (בספרדית) (7th ed.). Medellín: Susaeta Ediciones. ISBN 978-958-95125-0-0.
1529

שנת 1529 היא השנה ה-29 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. גורגיוס אגריקולה מתאר את הסידן הפלואורי, התרכובת הראשונה שתוארה המכילה פלואור שרפה בארמון וסטמינסטר גורמת להנרי השלישי לעבור לארמון וויטהול קרל החמישי, קיסר האימפריה הרומית הקדושה מבטיח את שליטתו בצפון איטליה בעקבות הסכמים עם פרנסואה הראשון מלך צרפת ועם האפיפיור קלמנס השביעי קרב שימברה קור באתיופיה - נקודת מפנה ביחסם של יהודי אתיופיה לנוצרים. מרץ: סולימאן המפואר יוצא למסע הכיבוש השני שלו. עלילת דם בבזינג (Bosen) בהונגריה (כיום בצ'כיה). שלושה יהודים מואשמים ונהרגים ומתברר שהילד חי ונחטף לצורך העלילה. ספטמבר: המצור הראשון על העיר וינה במסעו של סולימאן המפואר. ספטמבר: ויכוח ויטנברג - בין השלטון המלוכני ובין הנוצרים הלותרנים. היהודים בתנ"ך ובתקופת המכבים הוזכרו בוויכוח זה תכופות כנאמנים למלך כל עוד אינו פועל באופן גלוי נגד הצדק והמוסר. 8 בינואר – יוהאן פרידריך השני, דוכס סקסוניה (נפטר ב-1595) טדאו צוקרי, צייר איטלקי להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1529‎ נפטרים ב-1529‎ מדיה וקבצים בנושא 1529 בוויקישיתוף
שאנדור גרגיי (סופר)

שנדור גרגיי (במקור גרינבאום עד 1911, בהונגרית: Gergely Sándor; דויטשקרויץ, 2 בפברואר 1896 – בודפשט, 14 ביוני 1966) היה סופר יהודי-הונגרי סוציאל-מוקרטי ולאחר מכן קומוניסטי, עיתונאי ועורך עיתונים זוכה פרס קושוט פעמיים (הפרס המקביל בהונגריה לפרס ישראל). שאנדור גרינבאום נולד במשפחה יהודית בעיירה שהייתה אז בהונגריה על גבול אוסטריה (היום אוסטריה), כבנם של דיולה גרינבאום, סוחר יליד העיירה פארד שבצפון מזרח הונגריה, ושל רוזליה פולק, ילידת דויטשקרויץ. לאחר שסיום לימודי התיכון, הוא היה לתקופה קצרה עיתונאי באזורים כפריים, ובשנת 1915 גויס לצבא. הוא התעוור זמנית מפציעה בחזית המערבית במלחמת העולם הראשונה באזור צרפת. הוא עבר ניתוח מספר פעמים ולבסוף חזרה ראייתו בשנת 1920. בשנת 1923 הוא הפך לעורך הציפור הכחולה (Kékmadár) שהיה כתב עת ספרותי אמנותי לתקופה קצרה. בין השנים 1924 ו- 1925 הוא היה מנהל "חדשות הבוקר" (Reggeli Hírlap) בעיר מישקולץ, אך נאלץ לעזוב בגלל דעותיו הרדיקליות. בשנת 1926 הצטרף כחבר ל מפלגת הקומוניסטים של הונגריה ה-KMP הבלתי חוקית. בשנת 1929, המפלגה הסוציאל-דמוקרטית ההונגרית ה-SZDP הרחיק אותו משורותיה. בשנת 1931 הוא היגר למוסקבה, שם השתתף בעריכת כתב העת בשפה ההונגרית "מגל ופטיש", (Sarló és Kalapács) ומשנת 1937 הפך לעורך של כתב העת "קול החדש" (Új Hang). הוא חזר להונגריה בשנת 1945, ובין השנים 1945–1951 היה נשיא "איגוד הסופרים ההונגרי". בשנת 1926 התחתן עם ויולה האס בדברצן. פרס קושוט (1949, 1956) עיטור העבודה (1953) עיטור העבודה הדגל האדום (1956) מדבר (סיפור קצר, 1922) שלום (רומן, 1924) חייו המופלאים של הברנש אחרם (רומן, 1925) בונים גשר (רומן, 1927) הרחוב משחק (רומן, 1927) סו (רומן, 1929) תולדות מהפכת האיכרים של דוז'ה (מחקר, 1929) יריד של בני אדם (רומן, 1930) תרבות פועלים (מחקר, 1930) משהו מתבשל (רומן, 1931) פרג התוף (רומן, 1934) כיסא אדונים (1936) אבירים וגיבורים (סיפור קצר, 1937) Der Namenlose (1937) המחנה הגדול (1939) אבירים וגיבורים (מחזה, 1940) יין (סיפור קצר, 1941) כפר חדש (מחקר, 1943) בארץ הדקנים (סוציוגרפיה, 1943) כיסא אש לוהט (1945) ימי השבוע של אדון ספ (קריינות, 1946) המערכה האחרוה (רומן, 1947) חשד (קריינות, 1948) נבנה העולם החדש (מאמרים, 1949) היער קורא (סיפור קצר, 1949) זאבים (סיפורים נבחרים, 1950) דו"ח מהכפר (ספר דוחות, 1951) קיץ לוהט (רומן, 1952) על קצה הצוק (סיפור, 1952) מפגש (קריינות, 1952) הדמעות מתייבשות (רומן, 1954) דרך משובשת I.-II. (רומן, 1955-1956) בוקר של סתיו (סיפורים נבחרים, 1957) הגלובוס הגדול (זיכרונות, 1957) בקרב אנשים (רומן קצר, 1958) דרכים אסורות (רומן, 1961) תוכל לעלות כיתה (רומן, 1964) תוך כדי האזנה (דיווחים נבחרים, 1965) ג'רג' דוז'ה I-II-III. (רומן היסטורי, 1966) דרמות (הקדמה: מיקלוס זלקה, 1971) עם אמונה ומזג (מאמרים, 1975) לקסיקון יהודי הונגרי. פטר אוגווארי. בודפשט: 1929 מיהו מי בספרות ההונגרית? מאגרי ספרים מסת"ב 963-8607-10-6 מיהו מי בספרות ההונגרית? בודפשט, 1999 ISBN 9-638157-91-7 לקסיקון ביוגרפי הונגרי תולדות הספרות ההונגרית תולדות הספרות ההונגרית סופרים הונגרים בני זמננו שאנדור גרגיי, באתר Discogs (באנגלית) A Belügyminisztérium 1911. évi 173628. sz. rendelete. MNL-OL 30794. mikrofilm 270. kép 2. karton. Névváltoztatási kimutatások 1911. év 16. oldal 2. sor. Halálesete bejegyezve Budapest XII. ker. polgári halotti akv. 1119/1966. folyószáma alatt.
The Declaration

The Declaration (בעברית: ההצהרה) הוא אלבומה הרביעי של הזמרת אשנטי, אשר יצא ב-3 ביוני 2008. על מנת לקדם את האלבום הוציאה הזמרת שלושה סינגלים ביניהם הסינגל "The Way That I Love You". הזמרת אמרה כי היא הקליטה לאלבום לא פחות מ-52 שירים, מתוכם נעשה שימוש ב-15 בלבד. זהו גם אלבומה האחרון שיצא תחת חברת התקליטים The Inc. Records אף על פי שאלבום האוסף שלה שיצא 3 שנים קודם לכן היה אמור להיות האלבום האחרון תחת החברה. "The Way That I Love You" – היה לסינגל הראשון מהאלבום אשר נשלח לרדיו האורבני ב-26 בפברואר 2008 וחודש לאחר מכן יצא גם להורדה דיגיטלית ובאפריל יצא גם לרדיו הקצבי. השיר הגיע למקום ה-37 בארצות הברית ובכך הפך לשיר הראשון שלה מאז 2004 להיכנס ל-40 העליונים ולמקום השני במצעד שירי ה-R&B וההיפ-הופ. "Body on Me" – יצא כסינגל השני מהאלבום ב-10 ביוני 2008 וכסינגל השלישי מתוך אלבומו של הראפר נלי. הקליפ של השיר הגיע למקום הראשון במצעד הקליפים האמריקאי בשבוע הראשון ליציאתו אך מצא את עצמו מחוץ ל-40 העליונים במצעד האמריקאי הרשמי אך בבריטניה הגיע למקום ה-17 במצעד הבריטי הרשמי. "Good Good" – יצא כסינגל השלישי והאחרון מהאלבום ב-16 ביולי 2008 אך נכשל מלהיכנס למצעד האמריקאי הרשמי או לכל מצעד אחר. במצעד שירי ה-R&B וההיפ-הופ האמריקאי הגיע למקום ה-30 בלבד. Hey Baby (After the Club) – יצא לאור כסינגל השיווקי הראשון והיחיד מהאלבום ב-16 באוקטובר 2007. השיר לא הצליח להיכנס למצעד של אף מדינה והגיע למקום ה-87 בלבד במצעד שירי ה-R&B וההיפ-הופ האמריקאי. מידע על האלבום The Declaration באתר MusicBrainz מידע על האלבום The Declaration באתר AllMusic האלבום The Declaration באתר Discogs האלבום The Declaration באתר ספוטיפיי אשנטי, אייקון, בייביפייס, צ'אד ביטז, קית' ביז, צ'אנל 7, ג'רמיין דופרי, נף-יו, אל.טי הולטון, רודני ג'רקינס, מנואל סיל, פיטר סטנגרד, דיאן וורן, מריו וויננס, ינון יהל
שאנדור גרגיי (פסל)

שאנדור גרגיי (במקור גליק, בהונגרית: Gergely Sándor; הודמזוושרהיי, 26 באוגוסט 1889 – ברלין, 26 באוגוסט 1932) היה פסל אקטיביסטי יהודי-הונגרי. שאנדור גרגיי נולד במשפחה יהודית. אביו, ליוש גליק, יליד העיירה ואשארושנאמני במזרח הונגריה היה קמעונאי בוואשארהיי, ברחוב ניארפה. אמו הייתה אליז בלנקה קוהן (כהן). המשפחה עברה לעיר מאקו בשנת 1890 והתגוררה ברחוב בית מסחר 1, שם ניהל אביו סחר למצבות. כבר בילדותו החל שאנדור גרגיי לעסוק בעבודות אבן, ומאוחר יותר למד פיסול באבן בשלזיה. לאחר מכן סיים את בית הספר לאמנויות יישומיות בבודפשט, שם היו מוריו האמנים לאיוש מטראי (1875–1965) וגזה מארוטי (1875–1941), ולאחר מכן למד באקדמיה לאמנויות בוורוצלב אצל פיליפ תאודור פון גוזן ובמינכן למד כתלמידו של אדולף ארנסט הילדברנד (1847–1921) ובלתזאר שמידט (1858–1942). במהלך מלחמת העולם הראשונה שירת בשדות הקרב של מונטנגרו, איטליה ורומניה עד 1917 כתותחן בארטילריה. נפצע ועבר לסגד כחייל לא קרבי. במהלך התאוששותו פגש את המשורר דיולה יוהאס. יוהאס ולאיוש קאשאק העריכו מאוד את האמנות של שאנדור גרגיי. האחרון הציג את פסליו של גרגיי פעמיים ב־15 בספטמבר 1918 בתערוכת כתב העת מא (Ma) שפירושו "היום". גרגיי היה גם בין אלה שחתמו על מניפסט האמנים הפעילים ה"מהפכנים". בשנת 1919 הופיע בשתי תערוכות עם עבודותיו בעיר סגד. פסל עירום אחד שלו הגיע למוזיאון לאמנויות יפות בבודפשט. הוא התחתן ב־23 בפברואר 1920, והתחתן עם האמנית ארז'בט מיקו (1891–1977). המשורר דיולה יוהאס בירך אותם בשיר. עוד באותה שנה גרגיי עבר לגרמניה והתגורר תחילה בלייפציג ואחר כך בברלין. בשנת 1923 רצה להגיש מכרז ל"אנדרטה הגבורה" במאקו, אך בסופו של דבר לא הגיש הצעה. בגרמניה הוא היה ממייסדי כתב העת ברוח הקידמה Neue Welt עם הסופר גינטר בירקנפלד. המגזין נאסר לפרסום בגלל עמדתו השמאלנית. כיוון שהוא פוטר מתפקיד הייעוץ שלו ולא הצליח לפתח את אמנותו בהונגריה, הוא התאבד ביום הולדתו ה-43 באמצעות הרעלת גז בישול. גופתו נמצאה למחרת בבוקר. מנהל המוזיאון, ד"ר פרנץ טוט, תיאר את גרגיי כך: שאנדור (גליק) גרגיי אנשים מפורסמים מהודמזוושרהיי שאנדור גרגיי, פָּסַל האקטיביסטים שולינאט, 01.03.2017. לקסיקון ביוגרפי של הודמזוושרהיי. 2002. ISBN 963-9347-79-5 "Születési bejegyzése a hódmezővásárhelyi izraelita hitközség születési akv. 31/1889. folyószáma alatt".
ספר ריק

ספר ריק הוא ספר שבכריכתו מופיעים הפרטים המקובלים – שם המחבר, שם הספר (שלכאורה עוסק בנושא רציני) ושם ההוצאה לאור, אך תוכנו הוא דפים ריקים לחלוטין. לספר מטרה סאטירית או פולמוסית – לרמוז שאין מה לומר על נושאו של הספר. הספר הריק "כל מה שגברים יודעים על נשים", למשל, מרמז שגברים אינם יודעים דבר וחצי דבר על נשים. אף שלכאורה אין שום טעם בספרים אלה, שהרי הבדיחה מתפוגגת כעבור דקה, יש בהם כאלה שזכו להצלחה מסחרית. את הספר הריק "כל מה שגברים יודעים על נשים", למשל, יש שמצאו כראוי למתנה למסיבת רווקים. בעבר נדרש מחברו של ספר ריק להשקעה כספית הכרוכה בהתקשרות עם בית דפוס וכריכייה. בימינו ניתן להפיק ספר ריק באמצעים ביתיים, וכן ניתן לייצרו ולהפיצו באמצעות שירות CreateSpace (אנ') של "אמזון". לעיתים רבות ספר-ריק ניתן לקריאה בחינם במהדורה דיגיטלית. בשנת 1880 יצא לאור בארצות הברית הספר הריק "רשימת הישגיו של וינפילד סקוט הנקוק, מועמד הדמוקרטים לנשיאות ארצות הברית". בשנת 2011 יצא לאור הספר הריק באנגלית "What Every Man Thinks About Apart from Sex" ("מה שכל גבר חושב עליו חוץ מסקס"). לאור הצלחתו הספר "תורגם" לשפות נוספות, בהן ספרדית ורוסית, אך טרם תורגם לעברית. בשנת 2012 יצא לאור הספר "Fifty Shades of Gray" ובו 200 עמודים ריקים מטקסט אך כוללים גוונים שונים של אפור, כפי שמרמז שם הספר. הפצת הספר הופסקה לאחר שהמו"ל של הספר המקורי שנשא שם זה, "חמישים גוונים של אפור", נקט צעדים משפטיים. בשנת 2016 יצא לאור הספר הריק "Why Trump Deserves Trust, Respect and Admiration; Reasons to Vote for Republicans: An Incomprehensible Guide" ("מדוע טראמפ ראוי לאמון, כבוד והערצה"). מהצד השני של המפה הפוליטית האמריקאית יצא לאור בשנת 2017 הספר הריק "סיבות להצביע למפלגה הדמוקרטית". הספר זכה להמלצתו של נשיא ארצות הברית, דונלד טראמפ, ספרים ריקים בשם דומה יצאו במקביל לספר זה כגון הספר: "The Best Reasons to Vote for Democrats", מאת: ג'ים קרלסון. או ספרו הריק של הוגו ג'אס - "The complete book of reasons to Vote Democrats" שיצא ב-2019. ביוני 2017 יצא בעברית ואנגלית ספרו של אסף וול, "ההיסטוריה של העם הפלסטיני: מהעת העתיקה ועד העת החדשה" – ספר ריק בן 120 עמודים. הספר יצא לאור גם בגרסה אנגלית בת 132 עמודים. מכירת הספר באתר "אמזון" הופסקה לאחר כשבוע, בנימוק ש"הספר מוליד חוויית קונה מאכזבת". Danuta Kean, Empty satire: the regrettable rise of blank-paged books in the Trump era, The Guardian, 18 April 2017 The Blank Book, www.shedsimove.com Ryan Holiday, Meet the Man Who Sold Hundreds of Thousands of Books With Blank Pages in Them, Observer, April 20, 2016 Leonard Greene, New book on reasons to trust Trump made of blank pages, NY Daily News, February 1, 2017 ציוץ של טראמפ ברשת החברתית אקס (טוויטר), 2017 אהוד קינן, ‏ספר ישראלי חדש: ההיסטוריה של העם הפלסטיני, באתר ‏מאקו‏, 19 ביוני 2017 Daniel Sugarman, Blank 'History of the Palestinians' book removed from Amazon, The Jewish Chronicle, June 29, 2017
רק לעלות

רק לעלות הוא אלבום הבכורה של הרכב ההיפ הופ הישראלי קפה שחור חזק. האלבום יצא לאור ב-9 בספטמבר 2015, על ידי חברת התקליטים מאד מאן. הסינגל הראשון מתוך האלבום ושיר הנושא שלו, "רק לעלות", יצא לאור באפריל 2013, כחלק מהקמת ההרכב מחדש, לאחר ארבע שנים של חוסר פעילות. על אף שיצא בשנת 2013, הגיע מזה שלוש שנים למקום ה-25 במצעד הפזמונים השנתי של גלגלצ ווואלה! NEWS. בהמשך, הוציאו ארבעה סינגלים נוספים מתוך האלבום, כשהבולט ביותר הוא השיר "יהיה בסדר", בהשתתפות הראפר נצ'י נצ', שהפך ללהיט, בעקבות הפגנות יוצאי אתיופיה בקיץ 2011, תוך שנכנס לצמרת המצעדים השבועיים של גלגלצ ורשת ג', למקום השני במצעד הפזמונים העברי השנתי של גלגלצ, ול-23 במצעד של רשת ג'. האלבום רק לעלות באתר Discogs האלבום רק לעלות באתר ספוטיפיי האלבום רק לעלות באתר אפל מיוזיק רק לעלות, באתר "פזמונט" רק לעלות, באתר אקו"ם מתן שרון, ‏היינו חבר'ה נאיביים ששרים לחברים שלהם. גדלנו, באתר ‏מאקו‏, 17 באוגוסט 2017 תשע"ו (גלגלצ), באתר "פזמונט" גלית עדות, ‏מעלה מעלה: "קפה שחור חזק" על השיר שהוא דגל מהפכת יוצאי אתיופיה, באתר מעריב אונליין, 7 באוקטובר 2015 יהיה בסדר, באתר "פזמונט"
גלגל החיים (אלבום)

גלגל החיים הוא אלבום האולפן השני של הרכב ההיפ הופ הישראלי קפה שחור חזק. האלבום יצא לאור ב-9 בנובמבר 2017, על ידי חברת התקליטים מאד מאן. האלבום הופק במלואו על ידי גיא "Ruff" גבריאל, שהפיק גם את אלבומם הקודם של ההרכב, "רק לעלות", שיצא לאור בשנת 2015. בזכות האלבום, זכה ההרכב בפרס אקו"ם על שם ידידיה אדמון על פריצת דרך במוזיקה הישראלית. האלבום גלגל החיים באתר Discogs האלבום גלגל החיים באתר ספוטיפיי האלבום גלגל החיים באתר אפל מיוזיק מתן שרון, ‏היינו חבר'ה נאיביים ששרים לחברים שלהם. גדלנו, באתר ‏מאקו‏, 17 באוגוסט 2017 יעל געתון‏, פרסי אקו"ם 2017: מתי כספי וסטטיק ובן אל תבורי בין הזוכים, באתר וואלה, 21 במאי 2017